Həyatın kimyası | 1

Fermentlərdən təkrar-təkrar istifadə edilə bilər. Buna görə də hüceyrələrdə, adətən, az miqdarda olur. Hüceyrənin yerinə yetirdiyi funksiyalardan asılı olaraq fərqli hüceyrə növləri müxtəlif növ və müxtəlif miqdarda fermentlər sintez edir.

| ◀ Kimyəvi reaksiyanın başlaması üçün aktivləşmə enerjisi lazımdır.

Fəaliyyət
Ferment fəaliyyəti
Ləvazimat: diş çöpləri (təxminən 150 ədəd), kağız sancağı (50 ədəd), saniyəölçən, kağız, qələm, qab.
İşin gedişi:

1. Gözləriniz bağlı halda və vəziyyətinizi dəyişmədən diş çöplərini sındırın. Hər dəfə yalnız bir diş çöpü sındırın (əyilmiş diş çöpləri sayılmır). Hər sındırılan diş çöpünü yenidən götürdüyünüz qaba qoyun. 2. Bir qaba 50 ədəd qırılmamış diş çöpü qoyun və 1-ci dəfə üçün saniyəölçəni 5 saniyə müddətində qurun. 3. Saniyəölçəni işə salın və dərhal sonra yalnız bir əlinizlə qabdakı diş çöplərini sındırmağa başlayın. Bütün qırılan diş çöplərinin eyni qaba düşməsinə diqqət edin. Qırılmış diş çöpünü bir daha sındırmayın və yenidən qabın içinə qaytarın. 4. 5 saniyədən sonra dayanın və qabdakı qırılan diş çöplərini sayın. Nəticələri cədvələ yazın. Bütün qırıq və qırılmamış diş çöplərini yenidən qaba qoyun. 5. 2-ci və 4-cü addımları növbəti 10, 20, 40 saniyə üçün təkrarlayın. Hər dövrdə neçə diş çöpünü sındırdığınızı hesablamaq üçün cədvəldəki sınmış diş çöplərinin ümumi sayından istifadə edin. |