Qan dövranı sistemi | 3

Öyrəndiklərinizi tətbiq edin
Verilmiş qrafikləri nəzərdən keçirin.

| Müzakirə edin: • Hansı damarlarda qanın hərəkət sürəti ən aşağı olur? Nə üçün? • Sizcə, hansı damarlarda qan təzyiqi ən yüksək olur? Fikrinizi əsaslandırın. • Orqanizmdə kapilyar damarların ümumi mənfəzinin arteriya və venaların mənfəzindən böyük olmasının səbəbi nə ola bilər?

Öyrəndiklərinizi yoxlayın
1. Qan damarlarının quruluşu ilə onların funksiyaları arasında nə kimi əlaqə vardır?
2. İnsanda qan ürəyin sağ mədəciyindən sol qulaqcığına çatana qədər hansı damarlardan keçir?
3. İnsanda yuxarı boş vena ilə ürəyə daxil olan qan ürəkdən bilavasitə hansı damarla çıxır?
4. Limfa dövranının qan dövranından fərqli cəhətləri nələrdir?
5. Verilmiş hansı damarlar insanın böyük qan dövranına aiddir?
I. aorta
II. ağciyər venası
III. ağciyər kötüyü
IV. aşağı boş vena