I hissə |  |

Qan dövranı
Qan bədənimizdə böyük qan dövranı və ağciyər dövranı olan iki qan dövranı ilə hərəkət edir. Böyük qan dövranı ürəyin sol mədəciyindən başlayır. Sol mədəcik yığılaraq arterial qanı ən iri arteriya olan aortaya vurur. Aorta ürəkdən çıxdığı yerdə sol aorta qövsü əmələ gətirir. Aorta qövsü uzaqlaşdıqca orta və kiçik arteriyalara şaxələnir. Toxuma və hüceyrələrdə əmələ gələn parçalanma məhsulları vena kapilyarlarına toplanaraq əvvəlcə kiçik, sonra isə iri venalara ötürülür. Bilavasitə yuxarı və aşağı boş venalar vasitəsilə ürəyin sağ qulaqcığına daşınır. Yuxarı boş vena baş, boyun və qollardan, aşağı boş vena isə bədənin digər hissələrindən venoz qanı ürəyə gətirir. Böyük qan dövranı sağ qulaqcıqda bitir.

| Ağciyər dövranı ürəyin sağ mədəciyindən ağciyər kötüyü ilə başlayır. Ağciyər kötüyü venoz qanı ağciyərlərə aparan sağ və sol ağciyər arteriyalarına ayrılır. Bu arteriyalar ağciyərlərə daxil olur. Burada venoz qan arterial qana çevrilərək ağciyər venaları ilə ürəyin sol qulaqcığına çatdırılır. Ağciyər dövranı sol qulaqcıqda bitir.

Bilir- siniz- mi? | Ağciyər dövranını ilk dəfə 1242-ci ildə İbn ən-Nəfis təsvir etmişdir. O, ürəyin sağ mədəciyindən arteriyaya vurulan qanın ağciyərləri qidalandırmaq üçün deyil, oksigenlə zənginləşmək üçün getdiyini, ürəkdə sağ mədəciklə sol mədəcik arasında keçid olmadığını bildirmişdir.