I hissə |  |

| Orqanizmin müdafiə reaksiyalarında anticisim də iştirak edir. Xüsusi zülal mənşəli kimyəvi birləşmələr olan anticisimlər yad cisimləri və onların zəhərlərini zərərsizləşdirə bilir. Anticisimlər qanda və limfa mayesində leykositlərin bir növü olan limfositlərin iştirakı ilə yaranır. Тrombositlər rəngsizdir, nüvələri olmur. Onlar qırmızı sümük iliyində əmələ gəlir. Yaşama müddəti 7-10 gün olan trombositlər qaraciyər və dalaqda parçalanır. Trombositlər qanın laxtalanmasını təmin edir. Qanın laxtalanması mürəkkəb bir proses olub orqanizmin qan itkisinin qarşısını alan mühüm müdafiə mexanizmidir. Bu prosesin baş verməsi üçün plazmada kalsium ionları (Ca²⁺), K vitamini və xüsusi plazma zülalları – fibrinogen və ondan yaranan fibrin – mövcud olmalıdır. K vitamini qaraciyərdə protrombin və digər bəzi qan laxtalanma amillərinin sintezi üçün vacibdir. Kalsium ionları (Ca²⁺) isə bu amillərin aktivləşməsində və protrombinin trombinə çevrilməsi prosesində birbaşa iştirak edir.

Damarların zədələnməsi. Trombositlər dağılır, plazmaya laxtalanmanı təmin edən ferment xassəli maddə xaric edir. |  | Trombosit tıxacının formalaşması. Kimyəvi dəyişikliyə məruz qalan fibrinogenin fibrinə çevrilməsi nəticəsində liflər sıx tor əmələ gətirərək damarın zədələnmiş hissəsini tutur. |  | Trombun əmələ gəlməsi. Fibrin liflərinin tor şəbəkəsinə ilişib qalan qan hüceyrələri bu hissədə qan laxtası – tromb əmələ gətirir.

| Limfada da fibrinogen var. Limfa eyni şəraitdə qana nisbətən daha yavaş laxtalanır. İrsi xəstəlik olan hemofiliyadan əziyyət çəkən insanlarda laxtalanmanı təmin edən amillərin bəziləri olmadığı üçün laxtalanma qabiliyyəti pozulur.