Elm, texnologiya, həyat

Fotobioreaktor fotosintezi asanlaşdırmaq məqsədilə süni işıq mənbələrindən və ya Günəş işığından istifadə edərək mikroyosun, sianobakteriya və mamır kimi fotoavtotrof orqanizmləri yetişdirmək üçün nəzərdə tutulmuş yetişdirmə sistemidir. Fotobioreaktorlar təbii işıq və karbon qazı mənbələri olaraq qəbul edilən çuxur gölməçələri kimi açıq sistemlərdir. Qapalı fotobioreaktorlar isə optimal böyümə sürətləri və təmizlik səviyyələri şəraitində yetişdirilmiş orqanizmin fizioloji tələblərinə uyğun olaraq çevik idarə edilə bilən sistemlərdir. Şəkildə birhüceyrəli fotosintetik orqanizm – xlorella yosunları olan borular sistemindən ibarət fotobioreaktor göstərilmişdir. İşıq, karbon qazı və minerallar ilə təmin edilən hüceyrələr fotosintez edir. Oxşar bioreaktorlardan bütün dünyada heyvan yemi üçün biokütlə və qida əlavələrinin hazırlanmasında, yaxud kosmetika istehsalında işlədilən kimyəvi maddələrin emalında istifadə olunur. Onlardan həmçinin Günəş enerjisini etil spirtinə və ya biodizelə çevirmək üçün istifadə oluna bilər. Lakin bioreaktorlar qalıq (fosil) yanacaqların istifadəsi ilə rəqabət apararaq indiyədək kifayət qədər ucuz biokütlə istehsal edə bilmir. |