I hissə |  |

► Tənəffüs prosesi zamanı yarpaqda qazlar mübadiləsi (oxlar hərəkət istiqamətini göstərir) |

Şəkərin qatılığı yüksək olan məhlul az su = aşağı su potensialı |  | Şəkərin qatılığı az olan məhlul çox su = yüksək su potensialı
▲ Osmos | Diffuziya məhlullarda da baş verir. Məsələn, həll olunmuş qlükoza və aminturşular bağırsaq boşluğundan qismən diffuziya yolu ilə qan kapilyarlarından qana daxil olur. Bu zaman hüceyrə membranı həm həlledicinin (su), həm də həll olunan maddələrin ondan keçməsinə imkan verir. Osmos Canlı hüceyrələrdə bütün kimyəvi reaksiyalar həmişə su mühitində və ya məhlulda baş verir. Maddələr hüceyrəyə həll olmuş şəkildə daxil olur və xaric edilir. Yəni su hüceyrələrə daxil olan və çıxan müxtəlif maddələr üçün mühüm, həlledici rol oynayır. Canlı hüceyrə onu əhatə edən mühitdən yarımkeçirici və ya seçib-keçirici hüceyrə membranı ilə ayrılır. Soldakı şəkildə yarımkeçirici membranla ayrılmış iki qlükoza məhlulu göstərilir. Bu membran su molekullarının keçməsinə imkan versə də, qlükoza molekullarını keçirmir. Nəticədə su diffuziya prosesi ilə su molekullarının yüksək konsentrasiyası olan sağdan su molekullarının daha az konsentrasiyası olan sola doğru hərəkət edə bilir. Suyun bu diffuziyası osmos adlanır və membranın xaricindəki konsentrasiya hüceyrə daxilindəki konsentrasiyaya bərabər olana kimi, yəni su tarazlığı əldə olunana qədər davam edir.