I hissə |  |

| Zülallarla zəngin bitki qidalarına soya, lobya, mərci, paxla, avokado, portağal və qreypfrut aiddir. Müxtəlif qida məhsullarında zülalın mövcud olmasını təyin etmək üçün onlara qələvi mühitdə bir neçə damcı mis (II) sulfat məhlulu ilə təsir edilir. Bu zaman solğun-mavi rəngli məhlul bənövşəyi rəngə boyanır. Nuklein turşuları Nuklein turşuları karbon, hidrogen, oksigen, azot və fosfor elementlərindən ibarət irimolekullu üzvi maddələrdir. Nuklein turşuları ilk dəfə ölmüş leykositlərin nüvələrində aşkar edildiyinə görə onlara

▲ DNT molekulunun quruluşu |
| bu ad verilmişdir. İki növ nuklein turşusu var: DNT (dezoksiribonuklein turşusu) və RNT (ribonuklein turşusu). Hər ikisi canlı orqanizmlərdə zülalların sintezini tənzimləməklə fərdin bütün irsi xüsusiyyətlərinin müəyyən edilməsində, saxlanılmasında və nəsildən-nəslə ötürülməsində xüsusi rol oynayır. Nuklein turşusu molekulu “nukleotid” adlanan çoxsaylı daha sadə molekullardan ibarət olur. Nukleotidlər üç hissədən ibarətdir: – karbohidrat (beş karbon atomu olan pentoza şəkəri); – strukturunda bir və ya iki atom halqası olan azotlu əsas; – fosfat qrupu. Bir nukleotidin fosfatı ilə növbəti nukleotidin pentoza şəkəri arasında yaranan rabitələr nəticəsində polinukleotid zəncir əmələ gəlir. Bu rabitələr sayəsində şəkər və fosfat qrupu molekulun “skelet”ini təşkil edir. Həm DNT, həm də RNT-də nukleotidlər istənilən ardıcıllıqla bir-birinə bağlana bilər. Çünki onları birləşdirmək üçün istifadə edilən fosfat və şəkər hər nukleotiddə eynidir. Beləliklə, bir DNT və ya RNT molekulu