I hissə |  |

Fəaliyyət Bitkilərə fotosintez üçün nə lazımdır? Ləvazimat: 2 litrlik üç ədəd boş butulka, qayçı, su qabı, çınqıllı əkin torpağı, qutu və ya qaranlıq şkaf, 3 lobya toxumu. İşin gedişi: 1. Plastik butulkaların üst hissəsini kəsin. Hava axınının olması üçün dibinə çınqıl, sonra isə torpaq əlavə edərək butulkaları yarıya qədər doldurun. 2. Hər birinin ortasına bir toxum əkin. |
Nəzarət: su + Günəş işığı | Yalnız Günəş işığı

3. İki qabı Günəş işığı altında, birini isə şkafda və ya qutunun içərisində qaranlıq yerdə yerləşdirin.
4. Qablardan birincisi torpağı nəmləndirmək üçün kifayət qədər su və Günəş işığı alacaq. İkinci qabdakı torpaq yalnız Günəş işığı qəbul edəcək, ona su verilməyəcək. Qaranlıqda olan üçüncü qabdakı torpağa nəmləndirməkdən ötrü kifayət qədər su veriləcəkdir.
5. Gündəlik və ya 2-3 gündən bir müşahidələr apararaq bitkilərin ölçüsünü, rəngini və ümumi vəziyyətlərindəki dəyişiklikləri aşağıdakı cədvəldə qeyd edin.

Günlər | Qab №1 (nəzarət) | Qab №2 (yalnız Günəş işığı) | Qab №3 (yalnız su)
I gün |  |  |
III gün |  |  |
VI gün |  |  |
IX gün |  |  |
XII gün |  |  |
XV gün |  |  |
XVIII gün |  |  |
| Yalnız su

Müzakirə edin:
1. Bitkilər arasında fərqi görmək mümkündür?
2. Görünən fərqlər bitkinin fotosintez etmək üçün suya və işığa ehtiyacı haqqında sizə nə deyir?
Fikrinizi əsaslandırın.

| Fotosintezə təsir edən amillər Fotosintezə təsir edən amillər xarici və daxili amillər kimi qruplaşdırılır. Bu amillər həm də bitki orqanizmləri üçün məhdudlaşdırıcı rol oynayır. Xloroplastın miqdarı, xlorofilin tərkibi və miqdarı, sitoplazmanın tərkibi, yarpağın anatomik quruluşu və yaşı daxili amillərə aiddir. Daxili amillər fotosintez prosesinin düzgün tənzimi üçün çox əhəmiyyətlidir. İşıq, karbon qazı, su və temperatur kimi xarici amillər isə fotosintezin sürətinə təsir göstərir. İşığın intensivliyi fotosintezin sürətini tənzimləyir. Fotosintez aşağı işıq intensivliyində başlayır və parlaq gün işığında yüksək intensivliyə çatana qədər sürəti artır, sonra isə sabitləşir.