Qan dövranı sistemi | 3

3.3 İnsanın qan dövranı

Qan dövranı sistemi qanı hərəkət etdirir, onu bədənin bütün hissələrinə paylayır və qanın öz funksiyalarını yerinə yetirməsinə şərait yaradır. İnsan orqanizmində qan qapalı damar sistemində müəyyən bir istiqamətdə fasiləsiz hərəkət edir. • Damarların ümumi uzunluğunun çox olmasının əhəmiyyəti nədir? • İnsanda qan damarlarının hansı növləri vardır? |
Açar sözlər | qan təzyiqi, nəbz, limfa, limfa dövranı

Damarların quruluşu və funksiyası İnsan orqanizmində quruluş xüsusiyyətinə və funksiyasına görə arteriya, vena və kapilyar qan damarları mövcuddur. Arteriyalar qanı ürək boşluğundan çıxarır, venalar isə qanı ürək boşluğuna gətirir. Arteriya damarlarının divarındakı saya əzələ qatı vena damarlarına nisbətən daha qalındır. Vena damarlarında qanın geriyə axmasının qarşısını alan cibəbənzər aypara qapaqlar mövcuddur. Çox kiçik diametrli damarlar olan kapilyarların divarları birqat yastı epiteli hüceyrələrindən təşkil olunmuşdur. Mübadilə prosesləri bilavasitə kapilyarlarda baş verir. |