Elm, texnologiya, həyat

| Akvalanq və ya dalğıc silindrlərinin kəşfi su altında nəfəs almağı mümkün edən və əlçatmaz dərinlikləri kəşf etməyə imkan verən mühüm bir irəliləyişdir. Bu kəşfin tarixi uzun bir inkişaf mərhələsinə bağlıdır. Bu istiqamətdə ilk sınaqlar XVI əsrdə aparılıb. Həmin dövrdə dalğıclar metal və ağacdan hazırlanan ilkin dalğıc geyimlərindən və hava təchizat sistemlərindən istifadə etsələr də, bunlar çox primitiv və qeyri-effektiv idi. XIX əsrin ortalarında fransalı mühəndis Auguste Denayrouze və ingilis ixtiraçı Edvard Braun dalğıc silindrlərini təkmilləşdirdilər, amma bu da tələbi tam ödəmirdi. 1943-cü ildə Cousteau və Gagnan SCUBA (Self-Contained Underwater Breathing Apparatus) adlı müasir dalğıc avadanlığını icad etdilər. SCUBA – hava təchizatı və nəfəsalma cihazıdır.

| Dalğıc silindrlərindəki qaz qarışıqları dalğıcların planlaşdırdığı suya dalmaq növündən asılı olaraq dəyişir və düzgün qaz qarışığının seçilməsi dalğıcın təhlükəsizliyi üçün çox vacibdir. Silindrlərə hava təzyiq altında bir neçə yüz dəfə atmosfer təzyiqinə qədər sıxılaraq doldurulur. Həddindən artıq oksigen ağciyərlərə zərər verdiyinə görə dalğıclar saf oksigendən istifadə etmirlər. Adətən, bu silindrlərə doldurulan hava 78% azot, 21% oksigen, 1% arqon, karbon və hidrogen kimi qazlardan ibarətdir.