Qan dövranı sistemi | 3

Bilir- siniz- mi? | Dünya əhalisi arasında ən çox rast gəlinən qan qrupu I qrup, sonra müvafiq olaraq II və III qruplardır. IV qan qrupu isə ən az yayılmışdır.

Əksər insanlarda eritrositlərin membranında rezus-faktor adlanan xüsusi xassəli zülallar olur. Belə şəxslərin qanı müsbət rezusludur (Rh+). Bəzi insanların qanında isə bu zülal yoxdur, onlar mənfi rezusa (Rh–) malikdir. Qan qrupları və rezus-faktor irsidir, ömürboyu dəyişməz qalır. Qanköçürmə zamanı həm qan qrupları, həm də rezus-faktor nəzərə alınır. | Qanköçürmə zamanı qan qruplarının uyğunluğu cədvəli ▼

Qanköçürmə bu cədvələ uyğun olmazsa, eritrositlər qan köçürülən adamın orqanizmində bir-birinə yapışaraq parçalanır. Bu, aqqlütinasiya adlanır. Aqqlütinasiya insan həyatı üçün çox təhlükəlidir. Eritrositlərin parçalanması eyniadlı aqqlütinogen və aqqlütininlərin (A və Anti-A, B və Anti-B) qarşılaşması nəticəsində baş verir. Müsbət rezuslu qanı mənfi rezuslu insana köçürdükdə onun qanında anticisim əmələ gəlir. Bu hal təkrarlandıqda həmin insanın qanında aqqlütinasiya baş verir ki, bu da ölümə səbəb ola bilər. 18-65 yaş arası, kütləsi 50 kq və daha çox olan istənilən sağlam şəxs donor ola bilər.