Qan dövranı sistemi | 3

Fəaliyyət
Qapalı və açıq qan dövranı
İşin gedişi:
1. Şəkildəki canlıları diqqətlə nəzərdən keçirin.
2. Bu canlılarda qan dövranının qapalı və ya açıq olduğunu müəyyənləşdirin.
3. Verilmiş cədvəli dəftərinizə çəkin və tamamlayın.

Qan dövranı | Canlılar
Qapalı |
Açıq |
| Müzakirə edin: 1. Onurğasız heyvanların yalnız açıq qan dövranı olduğunu söyləmək olarmı? Fikrinizi əsaslandırın. 2. Sizcə, bu canlılardan hansıların bədən temperaturu ətraf mühitin temperaturundan asılıdır?

Onurğalı heyvanların qan dövranı
Balıqlar, amfibilər, sürünənlər, quşlar və məməlilərdə qan dövranı qapalıdır. Balıqlarda bir qan dövranı, amfibilər, sürünənlər, quşlar və məməlilərdə iki qan dövranı olur. İki qan dövranına malik canlılarda tənəffüs orqanları ilə ürək arasında baş verən dövran ağciyər dövranı, bədənin bütün orqanları ilə ürək arasında baş verən dövran böyük qan dövranı adlanır.

| Bir qan dövranına malik canlılarda qan hər tam dövrdə ürəkdən bir dəfə keçir.
İki qan dövranına malik canlılarda ürəkdən çıxan qan tənəffüs orqanlarında oksigenlə zənginləşib yenidən ürəyə qayıdır, sonra isə bütün bədənə qovulur. |