I hissə |  |

▲ Elektrokardioqraf | Elektrokardioqrafiya (EKQ) Ürəyin biocərəyanları elektrokardioqraf cihazı vasitəsilə qeydə alınır. Elektrokardioqrafiya apardıqda hərəkət edən fotokağız üzərində xüsusi əyri – elektrokardioqram alınır. Sağlam insanlarda elektrokardioqram sabit olur və P, Q, R, S, T hərfləri ilə işarə edilən beş dişcik verir. P dişciyi müvafiq olaraq qulaqcıqların sistolasına uyğun gəlir. QRS kompleksi mədəciklərin sistolasının başlanğıcını, T dişciyi isə sonunu müəyyən edir. T və P intervalı ümumi diastolaya uyğun gəlir.
▶ Elektrokardioqram |  |

Öyrəndiklərinizi tətbiq edin
Məktəbli müxtəlif fəaliyyətlər zamanı ürək döyüntülərini sayır və cədvəldə qeyd edir.

Fəaliyyət növü | Bir dəqiqədə ürək döyüntülərinin sayı
Dərs oxumaq | 75
Velosiped sürmək | 150
Sürətli yerimək | 100

Müzakirə edin:
• Hansı fəaliyyət zamanı onun bir ürək tsiklinə sərf olunan vaxt ən az olmuşdur?
• Hansı fəaliyyət zamanı onun bir ürək tsikli 0,8 saniyə olmuşdur?
• Hansı fəaliyyət zamanı onun ürəyindən daha çox miqdarda qan keçmişdir? Nə üçün?
Öyrəndiklərinizi yoxlayın
1. Ürəyin quruluşu onun funksiyası ilə necə əlaqəlidir?
2. İnsanda ürəyin hansı kameralarından venoz qan keçir?
3. Uyğunluğu müəyyən edin.

a) Ürək tsiklinin I fazasında bağlı olur. b) Qulaqcıqla mədəcik arasında yerləşir. c) Qanın bir istiqamətdə axmasını təmin edir. d) Mədəciklə arteriya damarı arasında yerləşir. e) Ürək tsiklinin II fazasında bağlı olur. |
Taylı qapaq | Aypara qapaq