I hissə |  |

| daxilində sitoplazmanın həcmi şişərək hüceyrə divarına doğru yaxınlaşır və deplazmoliz baş verir. Bitki hüceyrəsində sitoplazma qılafa təzyiq edib onun gərginləşməsinə səbəb olur. Bu vəziyyət turqor adlanır. Heyvan hüceyrələri belə yüksək təzyiqə dözə bilmədiyi üçün hüceyrə şişərək partlayır. Bu hadisə lizis və ya eritrositlərdə hemoliz adlanır. İnsan və heyvan orqanizmləri qan plazmasını və toxuma mayelərini hüceyrələrin sitoplazması ilə eyni su potensialında saxlamaq mexanizmlərinə malikdir. Məməlilərdə böyrək bu tənzimləmə prosesində mühüm rol oynayır.

▲ Bitki və heyvan hüceyrəsində osmos

▲ Yarpaq ağızcığının mikrofotoşəkli | Turqor bitkilərdə yumşaq toxumaların formasının saxlanmasında mühüm rol oynayır. Əksər yarpaqların və cavan zoğların, xüsusən də ot bitkilərinin gövdə və yarpaqlarının hüceyrələrindəki turqor təzyiqinə görə onlar möhkəm, dik qala bilir. Hüceyrələrdə suyun buxarlanma sürəti yüksək olduqda onlar turqor vəziyyətini itirir və bitki solur. Bəzi bitki hissələrinin hərəkəti turqorun dəyişməsi ilə əlaqədardır. Məsələn, yarpağın örtük toxumasının qapayıcı hüceyrələrinin turqorunda baş verən dəyişikliklər ağızcıqların açılıb-bağlanmasına səbəb olur.