Həyatın kimyası | 1

zəncirində onun azotlu əsasının istənilən ardıcıllığı mümkündür. Belə quruluş canlılar arasında genetik müxtəlifliyin meydana çıxmasını təmin edir.
RNT və DNT molekulunun quruluşunda 3 mühüm fərq

RNT-də şəkər molekulunda bir əlavə oksigen atomu mövcuddur. | RNT molekulu bir zəncirlidir, DNT molekulu isə iki zəncirli olur. | Timin əvəzinə RNT-də ona oxşar urasil azotlu əsas olur.
| ◀ RNT molekulunun quruluşu

Öyrəndiklərinizi tətbiq edin
A, B və C qida məhsullarının tərkibindəki üzvi maddələri təyin etmək üçün aparılmış təcrübənin nəticələri cədvəldə verilmişdir.

Sınaq şüşəsi | A | B | C
Yod məhlulu əlavə edildi. | Məhlul narıncı-qəhvəyi qaldı. | Məhlul narıncı-qəhvəyi qaldı. | Məhlul tünd-göy rəngə boyandı.
Qələvi mühitdə bir neçə damcı mis (II) sulfat məhlulu əlavə edildi. | Məhlulun rəngi mavi qaldı. | Məhlul bənövşəyi rəngə boyandı. | Məhlul bənövşəyi rəngə boyandı.

Müzakirə edin:
• Cədvələ əsasən bu qidaların tərkibində hansı üzvi maddələr mövcuddur?
• Sizcə, hansı sınaq şüşəsində aminturşular ilə yanaşı, qlükoza molekullarına da rast gəlmək mümkündür? Nə üçün?
Öyrəndiklərinizi yoxlayın
1. Nə üçün qlükoza və ya aminturşular "tikinti blokları" kimi tanınır?
2. Sizcə, niyə müxtəlif qidalara ehtiyacımız var? Fikrinizi əsaslandırın.
3. Nişasta kimi mürəkkəb karbohidratlar və zülallar arasındakı əsas fərqlər nədir?
4. Niyə nuklein turşusu canlı orqanizmlər üçün əhəmiyyətlidir?