Tənəffüs sistemi | 4

Maksimum nəfəs verdikdən sonra ağciyərlərdə qalan hava qalıq hava (QH) adlanır. Qalıq havanın həcmi 1200 sm3-dir. Ağciyərlərin hava tutumunu ölçmək üçün spirometr adlanan xüsusi cihazdan istifadə edilir. İnsanın dərindən nəfəs aldıqdan sonra dərindən nəfəs verərək xaric etdiyi hava (4500 sm3) ağciyərlərin həyat tutumu (AHT) adlanır.

|  | (ATP) – ağciyərlərin tənəffüs potensialı (AHT) – ağciyərlərin həyat tutumu (AÜT) – ağciyərlərin ümumi tutumu ATP = TH + ƏH AHT = TH + ƏH + EH AÜT = AHT + QH

Öyrəndiklərinizi tətbiq edin

• Məktəblinin sakit və qaçan vəziyyətdə çəkilmiş spiroqram qrafiki verilmişdir. Müzakirə edin: • Qrafikə əsasən məktəbli verilən müddətdə nə qədər tənəffüs hərəkəti etmişdir? • Bu zaman ağciyərlərin tənəffüs potensialı nə qədərdir? |

• Verilənlərə əsasən məktəblinin ağciyərlərinin həyat tutumunu hesablayın.
Öyrəndiklərinizi yoxlayın
1. Nəfəsalma və nəfəsvermə aktını icra etmək üçün hansı orqanların iştirakı vacibdir?
2. Alveolların daxili boşluğunun nəmli olmasının əhəmiyyəti nədir?