Həyatın kimyası | 1

Heyvan mənşəli yağ (bərk) | Bitki mənşəli yağ (maye)
| ◀ Yağ molekulunun quruluşu

Zülallar Zülallar karbon, hidrogen, oksigen və azot elementlərindən ibarət üzvi maddələrdir. Onların tərkibində kükürd kimi digər element atomları da ola bilər. Zülallara bütün hüceyrələrdə həmişə rast gəlinir. Onların molekulları çox mürəkkəb quruluşa və ən böyük molekul kütləsinə malikdir. Zülal molekulu “aminturşular” adlanan çoxsaylı daha sadə molekullardan ibarət olur. Müxtəlif ölçü və formalara malik aminturşular kondensləşmə reaksiyası nəticəsində birləşərək uzun zəncirvari quruluş əmələ gətirir. Bu zəncir sonradan bükülərək və qatlanaraq zülal adlanan üçölçülü molekulu təşkil edir. Müxtəlif zülallar aminturşuların sayına, tərkibinə və onların birləşmə ardıcıllığına görə bir-birindən fərqlənir. |

Aminturşular | Aminturşulardan ibarət zəncir | Zülal molekulu

▲ Aminturşular birləşərək zülal molekuluna çevrilən zəncir əmələ gətirir.

Zülallar həm heyvan, həm də bitki mənşəli qidalarda geniş yayılmışdır. Süd, yumurta, dəniz məhsulları, toyuq və yağsız mal əti kimi heyvan mənşəli qidalar zülallarla zəngindir. |