I hissə |  |

| Ağızcıqlar bitkidə qaz və su buxarı mübadiləsini tənzimləyən strukturlardır. Bitkinin növünə və yaşadığı habitata görə yarpaqda ağızcıqların sayı və yerləşmə yeri fərqlidir. Bitkilərin yeraltı orqanlarında və tamamilə suda yaşayan su bitkilərində ağızcıqlar olmur. Ağızcıq bir-birinə baxan iki paxlavari qapayıcı hüceyrədən və onların əhatə etdikləri ağızcıq yarığından ibarətdir. Qapayıcı hüceyrələr ətraf mühit şəraitindən və bitkinin ehtiyaclarından asılı olaraq baş verən fizioloji hadisələrin təsiri ilə açılır və ya bağlanır. Ağızcığın açılması və bağlanmasında əsas amil qapayıcı hüceyrələrdə turqor təzyiqinin dəyişməsidir. Bu hüceyrələrdə K+ miqdarı, pH dəyişiklikləri, tənəffüs və fotosintez hadisələri turqor təzyiqinə təsir göstərir.
► Ağızcıq hüceyrələrinin açıq və qapalı vəziyyəti |

Mərcimək |  | Bu hüceyrələrin xarici səthə ifraz etdikləri kutikula bitkini su itkisindən, mexaniki təsirlərdən və parazit orqanizmlərin hücumlarından qoruyur. Kutikula işığın keçməsinə maneə törətmir. Bitkinin kök epidermisində kutikula yoxdur. Kutikula quraq bölgə bitkilərində qalın, mülayim bölgə bitkilərində isə nazik olur. Epidermisin bəzi hüceyrələri ixtisaslaşaraq ağızcıqları, tükcükləri və hidatodları əmələ gətirir. Epidermisin digər hüceyrələrindən fərqli olaraq ağızcıq hüceyrələrində xloroplastlar mövcuddur və burada fotosintez prosesi baş verir. Tükcüklər bəzi epidermis hüceyrələri tərəfindən əmələ gələn xarici çıxıntılardır. Bunlar tək və ya çoxhüceyrəli ola bilər. Tükcüklər bitkilərin ətraf mühit şəraitindən asılı olaraq müxtəlif quruluş və funksiyalara malikdir. Funksiyalarına görə örtük, ifrazat, yapışma və müdafiə tükcükləri var. Kök tükcüyü də epidermis hüceyrəsinin ixtisaslaşmış uzun çıxıntısıdır. Çoxillik bitkilərin köklərində və gövdələrində epidermisi mantar adlanan örtük toxuma əvəz edir. Mantar toxuması çoxqatlı hüceyrələrdən ibarətdir, ağızcıqları yoxdur. Qabıq inkişaf etdikcə mantar təbəqələrinin çatlarının içərisində ölü hüceyrələrdən ibarət və xarici atmosferlə passiv qaz mübadiləsinə imkan verən mərciməklər əmələ gəlir.