I hissə |  |

• DÜŞÜN • MÜZAKİRƏ ET • PAYLAŞ | Sizcə, traxeyanın daxili divarının selik ifraz edən vəzili hüceyrələrdən ibarət olmasının əhəmiyyəti nədir? Fikrinizi əsaslandırın.

Öyrəndiklərinizi tətbiq edin
1. Ağız vasitəsilə də tənəffüs etmək mümkündür. Lakin ağız ilə tənəffüs etmək məqsədəuyğun hesab olunmur.
Müzakirə edin:
• Sizcə, bu fikir nə qədər düzgündür?

2. Bəzən avtomobil qəzası kimi hadisələrdə yaralanan insanlar pnevmotoraksdan əziyyət çəkirlər. Pnevmotoraks ağciyərlərdən havanın plevra boşluğuna keçməsi nəticəsində ağciyərin bir hissəsinin və ya tamamilə öz funksiyasını icra edə bilməməsidir. Döş qəfəsinin sol nahiyəsinin pnevmotoraksından əziyyət çəkən xəstə xəstəxanaya yerləşdirilib. Onun sol ağciyəri büzülmüş, lakin sağ ağciyəri ilə normal nəfəs ala bilirdi. |  | Müzakirə edin: • Pnevmotoraksın niyə sol ağciyərin büzülməsinə səbəb olduğunu izah edin. • Sizcə, nə üçün sağ ağciyərin normal fəaliyyəti pozulmayıb?

Öyrəndiklərinizi yoxlayın
1. Havaaparıcı yollar hansı orqanlardan təşkil olunub?
2. Traxeyanın yarımdairəvi qığırdaq halqalardan ibarət olmasının əhəmiyyəti nədir?
3. Qırtlaq qapağı hansı funksiyanı icra edir?
4. Plevra boşluğu hansı strukturlardan təşkil olunmuşdur?