Qan dövranı sistemi | 3

• DÜŞÜN • MÜZAKİRƏ ET • PAYLAŞ | Qana daim bir çox maddələrin daxil olmasına baxmayaraq, plazmanın tərkibi, demək olar ki, dəyişmir. Sizcə, nə üçün?

Öyrəndiklərinizi tətbiq edin
Məktəblinin qan analizinin nəticəsinə görə bəzi göstəricilər aşağıdakı kimidir:

– Eritrositlərin sayı 5,7 milyon/mm3

– Leykositlərin sayı 20 min/mm3

– Trombositlərin sayı 241 min/mm3

Qanın formalı elementləri | 1 mm3 qandakı sayı
kişilərdə | qadınlarda
Eritrositlər | 4,5-6 milyon | 3,8-5 milyon
Leykositlər | 4-12 min | 4-12 min
Trombositlər | 150-400 min | 150-400 min

Analizin nəticəsinə və cədvəldəki məlumatlara əsasən sualı cavablandırın.
• Məktəblinin analizinin nəticəsinə görə hansı fikri söyləmək olar?
Öyrəndiklərinizi yoxlayın
1. Qan insan orqanizmində hansı funksiyaları yerinə yetirir?
2. İnsanın qan plazmasının əsas hissəsini nə təşkil edir?
3. Güclü qanaxmalar zamanı insanın vena damarına nə üçün kalsium xlorid məhlulu vururlar?
4. Düzgün fikirləri seçin.
İnsanın qanında qazların daşınmasında iştirak edən formalı elementlər –
I. yetkin halda nüvəsi olmayan qan hüceyrələridir;
II. dalaq və ağciyərlərdə parçalanır;
III. aktiv hərəkət etmək qabiliyyətinə malikdir;
IV. qırmızı sümük iliyində əmələ gəlir;
V. qanın laxtalanması zamanı parçalanır.